Granato toimi Yhdysvaltain kapteenina jälleen vuosien 2004 ja 2005 MM-kilpailuissa. Yhdysvallat voitti vuonna 2004 hopeaa ja vuonna 2005 ensimmäisen MM-kultansa. Granato pyrki vielä Torinon 2006 olympialaisiin, mutta häntä ei valittu lopulliseen kisajoukkueeseen. Hän lopetti uransa sen jälkeen pelattuaan 54 arvokisaottelua, joissa hän oli tehnyt 96 pistettä. Hän oli naisten arvokisahistorian eniten pisteitä tehnyt pelaaja.